stanford-oval/wikipedia huggingface dataset:
Pravda Vostoka

Lehden etusivu marraskuussa 2023.
Pravda Vostoka (ven. Правда Востока, ”Idän totuus”) on Uzbekistanin pääkaupungissa Taškentissa ilmestyvä venäjänkielinen sanomalehti.
Lehti perustettiin huhtikuussa 1917 nimellä Naša gazeta. Vuodesta 1919 lähtien sen nimenä oli Izvestija TsIK Turkestanskoi Respubliki ja vuodesta 1922 Turkestanskaja pravda. Lehti sai nykyisen nimensä vuonna 1924.
Pravda Vostoka oli neuvostoaikana Uzbekistanin kommunistisen puolueen keskuskomitean, Uzbekistanin sosialistisen neuvostotasavallan korkeimman neuvoston ja tasavallan ministerineuvoston äänenkannattaja. Se oli yksi Uzbekistanin SNT:n tärkeimmistä päivälehdistä, jonka rinnalla ilmestyivät muun muassa uzbekinkielinen Sovet Oʻzbekistoni ja tadžikinkielinen Haqiqati Ūzbekiston. Lehden levikki oli 250 000 kappaletta vuonna 1974.
Neuvostoliiton hajottua lehdestä tuli Uzbekistanin hallituksen äänenkannattaja. Vuonna 2020 sen rinnalle perustettiin uzbekinkielinen päivälehti Yangi Oʻzbekiston, jolla on sama toimitus. Molemmat lehdet ilmestyvät viidesti viikossa. Nelisivuisen ja A2-kokoisen Pravda Vostokan paperiversion painos oli 1 300 kappaletta marraskuussa 2023. Yangi Oʻzbekiston ilmestyi samaan aikaan kuusisivuisena sekä kyrillisellä että latinlaisella kirjaimistolla yhteensä 43 300 kappaleen painoksena. Lehtien aineistoa julkaistaan eri kielillä myös Internetissä ja ne ovat luettavissa pdf-tiedostoina.
Aiheesta muualla

Lehtien sivusto (venäjäksi), (uzbekiksi), (englanniksi), (kazakiksi), (tadžikiksi)
Puhelu

Yhdysvaltain presidentti Barack Obama soittamassa puhelua.
Puhelu on yhteys puhelinverkossa soittajan ja vastaajan välillä.
Puhelujen soittaminen on yleensä maksullista ja hinta riippuu palveluntarjoajasta. Yleensä puhelun soittaja maksaa puhelun, mutta vastapuhelussa maksajana on vastaaja. Puhelinkioskissa soittajan pitää maksaa puhelu etukäteen kolikoilla ja puhelu katkeaa automaattisesti maksetun ajan päättyessä, ellei kolikoita lisätä.
Hätäpuhelut ovat Suomessa maksuttomia.
R136

Tähtijoukko R136 ja osa sitä ympäröivää 30 Doradus -sumua.
R136 on tähtikeskittymä Suuressa Magellanin pilvessä sijaitsevassa avoimessa tähtijoukossa NGC 2070, jota ympäröi HII-alue Tarantellasumu. Siellä uskotaan olevan useita tähtiä, joiden massa ylittää 150 Auringon massaa sekä Wolfin–Rayetin tähtiä Tätä tiivistä ydintä luultiin aluksi suureksi tähdeksi, joka sai kataloginumeron HD 38268. Tähtijoukkoluokitukseltaan R136a on OB-assosiaatio, jonka tähtien ikä on 2–3 miljoonaa vuotta.
Tähtijoukon R136 kirkkaimmat tähdet ovat R136a1, R136a2 ja R136a3 ja spektriluokka näille kaikille on O3. Näiden tähtien pintalämpötilat ovat 46 000–40 000 K ja massat ehkä 37–76 Auringon massaa. Kirkkain on suunnilleen 100 Auringon massaa. R136a1 on massaltaan 265 Auringon massaa.
USS PC-1256

| USS PC-1256 |
| --- | --- |


Aluksen vaiheet
Rakentaja:  Luders Marine Construction Company, Stamford, Connecticut
Kölinlasku:  28. lokakuuta 1943
Laskettu vesille:  21. toukokuuta 1944
Palveluskäyttöön:  27. lokakuuta 1944
Loppuvaihe:  Portugalille
Tekniset tiedot
Uppouma:  280 brt
Pituus:  53,34 m
Koneteho:  2 000 hv
Nopeus:  20 solmua
Miehistöä:  59
Aseistus
Aseistus:  1 × 3" ilmatorjuntatykki 1 × 40 mm ilmatorjuntatykki 3 × 20 mm ilmatorjuntatykkiä
USS PC-1256 oli Yhdysvaltain laivaston vuonna 1944 vesillelaskettu PC-461-luokan partioalus.
Valmistus

Alus tilattiin 18. toukokuuta 1942 Luders Marine Construction Companyltä Stamfordista Connecticutista, missä köli laskettiin 28. lokakuuta 1943. Alus laskettiin vesille 21. toukokuuta 1944 ja otettiin palvelukseen 27. lokakuuta.
Palvelus

Yhdysvaltain laivasto poisti aluksen palveluksesta pian toisen maailmansodan jälkeen ja se luovutettiin Portugalille.
NRP São Tome

Portugalin laivasto otti 1948 aluksen palvelukseen nimellä NRP São Tome. Alus on poistettu palveluksesta.
USS PC-811

| USS PC-811 |
| --- | --- |


Aluksen vaiheet
Rakentaja:  Commericial Iron Works, Portland, Oregon
Kölinlasku:  6. marraskuuta 1943
Laskettu vesille:  18. joulukuuta 1943
Palveluskäyttöön:  17. huhtikuuta 1945
Tekniset tiedot
Uppouma:  280 brt
Pituus:  53,34 m
Koneteho:  2 000 hv
Nopeus:  20 solmua
Miehistöä:  59
Aseistus
Aseistus:  1 × 3" ilmatorjuntatykki 1 × 40 mm ilmatorjuntatykki 3 × 20 mm ilmatorjuntatykkiä
USS PC-811 oli Yhdysvaltain laivaston vuonna 1943 vesillelaskettu PC-461-luokan partioalus.
Valmistus

Alus tilattiin 27. helmikuuta 1942 Commercial Iron Worksiltä Portlandista Oregonista, missä köli laskettiin 6. marraskuuta 1943. Alus laskettiin vesille 18. joulukuuta ja otettiin palvelukseen 17. huhtikuuta 1945.
Palvelus

Yhdysvaltain laivasto poisti aluksen palveluksesta pian sotatoimien päätyttyä ja se luovutettiin Portugalille.
NRP Madeira

Portugalin laivasto otti 1948 aluksen palvelukseen nimellä NRP Madeira. Alus on poistettu palveluksesta.
USS O’Hare

| USS O’Hare |
| --- | --- |


Aluksen vaiheet
Rakentaja:  Consolidated Steel Corporation, Orange, Texas
Kölinlasku:  27. tammikuuta 1945
Laskettu vesille:  22. kesäkuuta 1945
Palveluskäyttöön:  29. marraskuuta 1945
Poistui palveluskäytöstä:  31. lokakuuta 1973
Tekniset tiedot
Uppouma:  3 516 t (max)
Pituus:  119,02 m
Leveys:  12,45 m
Syväys:  4,37 m
Koneteho:  60 000 shp
Nopeus:  35 solmua
Miehistöä:  336
Aseistus
Aseistus:  6 × 5″/L38 DP -tykkiä 12 × Bofors 40 mm 11 × Oerlikon 20 mm 10 × 21″ (533 mm) torpedoputkea 6 × syvyyspomminheitintä 2 × syvyyspommikiskoa
USS O’Hare (runkonumerot DD-889 ja DDR-889) oli Yhdysvaltain  laivaston vuonna 1945 vesillelaskettu Gearing-luokan hävittäjä.
Valmistus

Alus tilattiin Consolidated Steel Corporationilta Orangesta Texasista, missä köli laskettiin 27. tammikuuta 1945. Alus laskettiin vesille 22. kesäkuuta kumminaan kapteeniluutnantti Edward Henry ”Butch” O’Haren (1914–1944) äiti Selma O’Hare ja otettiin palvelukseen 29. marraskuuta ensimmäisenä päällikkönään R. W. Leach.
Palvelus

Alus poistettiin palveluksesta 31. lokakuuta 1973 ja lainattiin Espanjalle.
Méndez Núñez

Espanjan laivasto otti aluksen palvelukseensa nimellä Méndez Núñez. Espanja lunasti 17. toukokuuta 1978 aluksen, joka poistettiin palveluksesta ja romutettiin vuonna 1992.
Raasepori (täsmennyssivu)

Raasepori viittaa seuraaviin nykyisiin ja historiallisiin paikkoihin:
Raasepori, kaupunki Länsi-Uudellamaalla
Raaseporin linna, rauniolinna Snappertunassa
Raaseporin kreivikunta, Ebba Leijonhufvudille annettu läänitys
Raaseporin lääni, keskiaikainen linnalääni
Raaseporin kihlakunta, 2007 lakkautettu eri aikoina vaihtelevan laajuinen kihlakunta
Raaseporin seutukunta, entinen Tammisaaren seutukunta Uudellamaalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raasepori”, voi hakea sivunnimihaulla, laajalla sivunnimihaulla tai tekstihaulla.
USS PC-1257

| USS PC-1257 |
| --- | --- |


Aluksen vaiheet
Rakentaja:  Luders Marine Construction Company, Stamford, Connecticut
Kölinlasku:  24. marraskuuta 1943
Laskettu vesille:  23. heinäkuuta 1944
Palveluskäyttöön:  21. joulukuuta 1944
Loppuvaihe:  Portugalille
Tekniset tiedot
Uppouma:  280 brt
Pituus:  53,34 m
Koneteho:  2 000 hv
Nopeus:  20 solmua
Miehistöä:  59
Aseistus
Aseistus:  1 × 3" ilmatorjuntatykki 1 × 40 mm ilmatorjuntatykki 3 × 20 mm ilmatorjuntatykkiä
USS PC-1257 oli Yhdysvaltain laivaston vuonna 1944 vesillelaskettu PC-461-luokan partioalus.
Valmistus

Alus tilattiin 18. toukokuuta 1942 Luders Marine Construction Companyltä Stamfordista Connecticutista, missä köli laskettiin 24. marraskuuta 1943. Alus laskettiin vesille 23. heinäkuuta 1944 ja otettiin palvelukseen 21. joulukuuta.
Palvelus

Yhdysvaltain laivasto poisti aluksen palveluksesta pian toisen maailmansodan jälkeen ja se luovutettiin Portugalille.
NRP Santiago

Portugalin laivasto otti 1948 aluksen palvelukseen nimellä NRP Santiago. Alus on poistettu palveluksesta.
Požega (Serbia)

| Požega Пожега |
| --- | --- |

 Vaakuna

 fiPožega 
 43°51′N, 20°03′E 
Valtio:  Serbia
 www.pozega.org.rs 
Požega (serb. Пожега) on kaupunki ja kunta Serbiassa Zlatiborin piirikunnassa. Kaupungin asukasluku oli 13 206 vuonna 2002 ja koko kunnan asukasluku 32 293.
Požegan kylät

| 0 | 1 | 2 | 3 | 4 | 5 |
| --- | --- | --- | --- | --- | --- |
|  Bakionica  Velika Ježevica  Visibaba  Vranjani  Glumač  Godovik  Gornja Dobrinja |  Gorobilje  Gugalj  Donja Dobrinja  Dražinovići  Duškovci  Zaselje  Zdravčići |  Jelen Do  Kalenići  Lopaš  Loret  Ljutice  Mađer  Mala Ježevica |  Milićevo Selo  Mršelji  Otanj  Papratište  Pilatovići  Požega  Prijanovići |  Prilipac  Radovci  Rasna  Rečice  Roge  Rupeljevo  Svračkovo |  Srednja Dobrinja  Tabanovići  Tvrdići  Tometino Polje  Tučkovo  Uzići  Čestobrodica |
Aiheesta muualla

Wikimedia Commonsissa on kuvia tai muita tiedostoja aiheesta .
Požegan kunnan kotisivut (serbiaksi)
Tu Jhoothi Main Makkaar

| Tu Jhoothi Main Makkaar |
| --- | --- |

Ohjaaja:  Luv Ranjan
Käsikirjoittaja:  Rahul Mody Luv Ranjan
Tuottaja:  Luv Ranjan Ankur Garg
Säveltäjä:  Pritam Hitesh Sonik
Kuvaaja:  Santhana Krishnan Ravichandran
Leikkaaja:  Akiv Ali Chetan M. Solanki
Pääosat:  Ranbir Kapoor Shraddha Kapoor
Valmistustiedot
Valmistusmaa:  Intia
Tuotantoyhtiö:  Luv Films T-Series Films
Levittäjä:  Yash Raj Films
Ensi-ilta:  8. maaliskuuta 2023
Kesto:  164 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Tu Jhoothi Main Makkaar (hindiksi तू झूठी मैं मक्कार, Tū jhūṭhī maiṃ makkār, suomeksi ”Sinä olet valehtelija, minä olen ovela”) on vuonna 2023 ensi-iltansa saanut intialainen hindinkielinen romanttinen komediaelokuva, jonka on ohjannut Luv Ranjan ja kirjoittaneet Rahul Mody ja Ranjan. Päärooleja näyttelevät Ranbir Kapoor ja Shraddha Kapoor.
Näyttelijät

| 0 | 1 | 2 |
| --- | --- | --- |
|  Ranbir Kapoor  | … |  Rohan ”Mickey” Arora   |
|  Shraddha Kapoor  | … |  Nisha ”Tinni” Malhotra   |
|  Dimple Kapadia  | … |  Renu Arora   |
|  Anubhav Singh Bassi  | … |  Manu Dabas   |
|  Boney Kapoor  | … |  Ramesh Arora   |
|  Hasleen Kaur  | … |  Minny   |
|  Amber Rana  | … |  Ashish   |
|  Monica Chaudhary  | … |  Kinchi Dabas   |
|  Inayat Verma  | … |  Sweetu   |
|  Jatinder Kaur  | … |  rouva Arora   |
|  Rajesh Jais  | … |  herra Malhotra   |
|  Ayesha Raza Mishra  | … |  rouva Malhotra   |
|  Dhruv Tyagi  | … |  Kunal Varma   |
|  Teena Singh  | … |  Jyoti Sharma   |
|  Kartik Aaryan  | … |  Rahul   |
|  Nushrratt Bharuccha  | … |  Anya   |
Soundtrack

Kaikki sanat Amitabh Bhattacharya, kaikki sävellykset Pritam.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Tere Pyaar Mein” | Arijit Singh, Nikhita Gandhi | 4.26 |  |  |  |  |  |  |
| 2. | ”Pyaar Hota Kayi Baar Hai” | Arijit Singh, Charan | 3.36 |  |  |  |  |  |  |
| 3. | ”O Bedardeya” | Arijit Singh | 5.13 |  |  |  |  |  |  |
| 4. | ”Show Me The Thumka” | Shashwat Singh, Sunidhi Chauhan | 3.56 |  |  |  |  |  |  |
| 5. | ”Jaadui” | Jubin Nautiyal | 3.42 |  |  |  |  |  |  |
| 6. | ”Maine Pi Rakhi Hai” | Shreya Ghoshal, Divya Kumar | 4.07 |  |  |  |  |  |  |
|  |  |  | 25.00 |  |  |  |  |  |  |
Arviot

Bollywood Hungama:
Filmfare:
Firstpost:
India Today:
News18:
The Times of India:
DNA India:
Rediff:
NDTV:
The Indian Express:
Aiheesta muualla

Tu Jhoothi Main Makkaar Internet Movie Databasessa (englanniksi)
Tu Jhoothi Main Makkaar AllMoviessa. (englanniksi)
Pukija

Wikisanakirjassa on tähän liittyvä sananselitys: .
Pukija voi tarkoittaa ainakin seuraavia:
Pukija (The Dresser), Peter Yatesin ohjaama elokuva vuodelta 1983
Pukija (The Dresser), Richard Eyren ohjaama televisioelokuva vuodelta 2015.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pukija”, voi hakea sivunnimihaulla, laajalla sivunnimihaulla tai tekstihaulla.
Polynesia

Kartta Polynesiaan kuuluvista saarista.
Polynesia (kreikan kielestä, "paljon saaria") on suuri saariryhmä keskisellä ja eteläisellä Tyynellämerellä.
Maantieteellisesti Polynesia on kolmio, jonka kulmat ovat Havaiji, Uusi-Seelanti ja Pääsiäissaari. Muut merkittävät saaristot ovat Samoa, Tonga, Cookinsaaret, Ranskan Polynesia ja Tuvalu.
Polynesian alkuperäiskansat puhuvat polynesialaisia kieliä. Kulttuurillisesti Polynesia jakautuu kahteen ryhmään, Itä- ja Länsi-Polynesiaan.
Länsi-Polynesian kulttuuriin ovat vaikuttaneet väenpaljous ja tarttuvat taudit. Siellä on voimakas avioliittoinstituutio ja voimakkaat perinteet oikeuden, kaupan ja rahatalouden suhteen. Länsi-Polynesia ulottuu lähes Japanista Indonesian kautta Marquesassaarille niitä lukuun ottamatta. Saarilla omaksuttiin kristinusko varsin helposti.
Marquesassaarten itäpuolella kulttuurit ovat mukautuneet eristykseen. Maanviljely, kalastus, sään ennustaminen, katamaraanien rakentaminen ja suunnistaminen merellä olivat erittäin kehittyneitä taitoja, sillä koko saaren väestö saattoi olla niistä riippuvainen. Monilla matalilla saarilla vallitsi nälänhädän uhka, jos hurrikaanien nostattama suolavesi myrkytti viljelykset. Silloin ei edes kalastus, joka oli pääasiallinen proteiinin lähde, auttanut kalorien menetyksessä. Varsinkin navigoijia kohdeltiin kuin päälliköitä.
Seuraavia saaria ja saariryhmiä on perinteisesti pidetty osana Polynesiaa:
Itsenäiset valtiot

| Valtio | Pääkaupunki | Pinta-ala (km²) | Asukasluku | Asukastiheys (per km²) | ISO 3166-1 | Valtiomuoto |
| --- | --- | --- | --- | --- | --- | --- |
|  Samoa | Apia | 2 944 | 179 000 | 63,2 | WS | tasavalta |
|  Tonga | Nukuʻalofa | 748 | 106 137 | 141,9 | TO | perustuslaillinen monarkia |
|  Tuvalu | Funafuti | 26 | 11 146 | 428,7 | TV | parlamentaarinen demokratia, perustuslaillinen monarkia |
|  Uusi-Seelanti | Wellington | 267 710 | 4 545 627 | 15 | NZ | parlamentaarinen demokratia, perustuslaillinen monarkia |
Itsehallintoalueet

| Alue | Pääkaupunki | Pinta-ala (km²) | Asukasluku | Asukastiheys (per km²) | ISO 3166-1 | Emämaa |
| --- | --- | --- | --- | --- | --- | --- |
|  Amerikan Samoa | Pago Pago | 199 | 54 947 | 276 | AS |  Yhdysvallat |
|  Cookinsaaret | Avarua | 240 | 20 811 | 86,7 | CK |  Uusi-Seelanti |
|  Havaiji | Honolulu | 16 636 | 1 360 301 | 81,8 | US |  Yhdysvallat |
|  Niue | Alofi | 260 | 2 134 | 8,2 | NU |  Uusi-Seelanti |
|  Pitcairn | Adamstown | 5 | 53 | 10 | PN |  Britannia |
|  Pääsiäissaari | Hanga Roa | 163,6 | 3 791 | 23,1 | CL |  Chile |
|  Ranskan Polynesia | Papeete | 4 167 | 257 847 | 61,9 | PF |  Ranska |
|  Tokelau | Nukunonu | 10 | 1 431 | 143,1 | TK |  Uusi-Seelanti |
|  Wallis ja Futuna | Mata-Utu | 274 | 15 585 | 56,9 | WF |  Ranska |
Aiheesta muualla

Kuvia tai muita tiedostoja aiheesta Polynesia Wikimedia Commonsissa
Puken kapina

Puken kapina oli 1436 Ruotsissa puhjennut kapina, jossa vastapuolina olivat Erik Puke kannattajineen ja Kaarle VIII Knuutinpoika Bonde kannattajineen. Hänet vangittiin ja teloitettiin.
R3-moottori

R3-moottori
Rivi-3 tai rivikolmonen (R3, I3) on polttomoottori, jossa on kolme sylinteriä sijoitettuna yhteen riviin. Suurimmassa osassa rivikolmosia kampiakselin kulma on 120 astetta, joten ne ovat tasapainossa; siinä on kuitenkin päästä päähän värinää. Värinää voidaan vähentää tasapainoakselilla.
Käyttö

Käytettävien moottorien iskutilavuus on yleensä noin yksi litra. Pienin rivikolmonen oli 543 kuutiosenttimetrin Suzuki F5A vuoden 1982 Suzuki Cervossa. Smart valmistaa pienintä ikinä tehtyä 799 kuutiosenttimetrin kokoista diesel-rivikolmosta. Suurin osa rivikolmosista on iskutilavuudeltaan alle 1,2-litraisia, suurin bensiinimoottori on BMW B38 (1 500 cm³). Alfa Romeolla oli vuonna 1984 Alfa Romeo 33 -mallissa 1,8-litrainen (1 779 cm³) turbodiesel, suurin koskaan autokäyttöön valmistettu rivikolmonen. Moottoripyörävalmistajista rivikolmoseen tunnetusti kiintynein on brittiläinen Triumph, joka on kautta aikojen pitäytynyt sen käytössä vähäisen tärinän ja persoonallisen käyntiäänen vuoksi. Rivikolmosia käytetään myös traktoreissa ja veneissä.
Itäsaksalainen Wartburg ja varhaiset Saab-mallit tulivat tunnetuksi kaksitahtisista R3-moottoreistaan. Kolmesylinterisiä moottoreita käytettiin pitkään lähes pelkästään pienissä ja edullisissa automalleissa. 2010-luvulla kolmesylinteriset ovat alkaneet yleistyä myös hieman suuremmissa automalleissa. Esimerkiksi BMW on tarjonnut R3-moottoria 3-sarjassaan. Turboahtimen avulla kolmesylinterisistä moottoreista on mahdollista saada yhtä paljon tai enemmän tehoa kuin vanhemmista nelisylinterisistä moottoreista, mikä on vaikuttanut niiden yleistymiseen. Fordin kolmesylinterinen 1,0-litrainen EcoBoost-bensiinimoottori valittiin kansainväliseksi vuoden moottoriksi 2012.
Turvananojat (Aiskhylos)

| Turvananojat> Ἱκέτιδες |
| --- | --- |
 Danaidi. Auguste Rodinin veistos vuodelta 1901.
Kirjoittaja:  Aiskhylos
Alkuperäiskieli:  klassinen kreikka
Tyylilaji:  tragedia
Tapahtumapaikka ja -aika:  Argoksen rannikko
Kantaesitys:  noin 463 eaa.
Kantaesityspaikka:  Ateena, Dionysoksen teatteri
Henkilöt
Henkilöt:  Danaos, Egyptin kuningas Pelasgos, Argoksen kuningas Aigyptoksen airut palvelijattaria
Kuoro:  Danaidit, Danaoksen tyttäret
Turvananojat (m.kreik. Ἱκέτιδες, Hiketides; lat. Supplices) on Aiskhyloksen kirjoittama antiikin kreikkalainen tragedia. Se kertoo siitä, kuinka Danaoksen tyttäret ovat turvananojina Argoksessa paossa Aigyptoksen poikia, jotka haluaisivat heidät väkisin puolisoikseen.
Historia

Turvananojat esitettiin ensimmäisen kerran joskus vuoden 468 eaa. jälkeen, mahdollisesti vuonna 463 eaa. Sitä pidettiin pitkään Aiskhyloksen varhaisimpana säilyneenä näytelmänä muun muassa siksi, että siinä kuoro toimii arkaaisesti näytelmän päähenkilönä. Myöhemmin näytelmän on kuitenkin osoitettu kuuluvan Aiskhyloksen myöhäisempien teosten joukkoon ja olevan varmuudella myöhempi kuin tämän kirjoittamat tragediat Persialaiset ja Seitsemän Thebaa vastaan.
Turvananojat oli ensimmäinen osa Danaoksen tyttäristä kertovasta tetralogiasta, joka sisälsi tavan mukaan kolmen tragedian trilogian ja yhden satyyrinäytelmän. Muut näytelmät olivat Egyptiläiset (Aigyptioi tai Thalamopoioi) ja Danaoksen tyttäret (Danaides) sekä satyyrinäytelmä Amymone. Aiskhylos ansaitsi näytelmillään voiton Dionysia-juhlien näytelmäkilpailussa; toisen palkinnon tuolloin sai Sofokles. Tetralogian muut osat eivät ole säilyneet nykyaikaan.
Sisältö

»Zeus Turvanantaja armossaan
nyt meihin katseensa luokoon,
tähän joukkoon, joka on laivallaan
pois Niilin rannoilta purjehtinut – –
Silti kaupunki ei meitä karkottanut
verisyytteen nojalla maastamme pois,
vaan kauhumme miehiä kohtaan sai
niin meidät päättämään itse,
jotta meitä ei Aigyptos-kuninkaan
pojat, vihatut kosijat, milloinkaan
jumalattomaan syliinsä saisi.»
Näytelmän päähenkilöt, kuoron muodostavat Danaoksen viisikymmentä tytärtä, eivät suostu ottamaan serkkujaan, Aigyptoksen viittäkymmentä poikaa, puolisoikseen. Siksi he ovat Danaoksen kehotuksesta paenneet Egyptistä sukunsa kantaäidin Ion kotimaahan Argokseen. Näytelmän alussa kuoro kertaa Ion vaiheet kreikkalaisessa mytologiassa ja kuvaa näin, miksi joukko on päätynyt juuri tähän maahan.
Argoksessa danaidit kohtaavat maan kuninkaan Pelasgoksen. He pyytävät tältä turvaa turvananojien merkeillä varustettuna. Pelasgos joutuu vaikean valinnan eteen: Jos hän ei anna turvananojille turvapaikkaa, hän syyllistyy pyhäinhäväistykseen ja loukkaa jumalia. Toisaalta jos hän antaa turvapaikan, vaarana on sota Aigyptoksen poikia vastaan. Pelasgos kieltäytyy aluksi ja antaa asian Argoksen kansan päätettäväksi. Kansa myöntää turvapaikan. Danaos riemuitsee päätöksestä ja tyttäret ylistävät jumalia.
Saman tien egyptiläisten airut tulee vaatimaan tyttäriä mukaansa laivaan, jotta heidät palautettaisiin serkuilleen avioliittoa varten. Pelasgos saapuu, uhkaa airutta ja kehottaa danaideja pysymään Argoksen muurien suojassa. Tyttäret menevät suojaan, taistelu uhkaa. Toisaalta Danaoksen tyttärien palvelijattaret vihjaavat, että myös näiden on vielä joskus alistuttava avioliittoon, eivätkä he voi pysyä kokonaan naimattomina.
Sisältö > Trilogian jatko

Trilogian muiden osien sisältö on rekonstruoitu seuraavalla tavalla: Argoslaiset ja egyptiläiset sotivat ja Pelasgos saa surmansa. Danaoksesta tulee Argoksen tyranni. Tyttäret pakotetaan naimisiin Aigyptoksen poikien kanssa, mutta Danaos neuvoo heitä surmaamaan miehensä hääyönä. Kaikki muut suorittavat teon, paitsi Hypermnestra, jonka puoliso Lynkeus pakenee. Danaos vangitsee Hypermnestran tai uhkaa surmata tämän tottelemattomuuden vuoksi. Lynkeus kuitenkin palaa ja surmaa Danaoksen, ja hänestä tulee Agroksen uusi kuningas Hypermnestra kuningattarenaan.
Tutkijat ovat erimielisiä trilogian lopusta, mutta on varmaa, että jumalatar Afrodite liittyy loppuratkaisuun jollakin tavalla. Tämä käy ilmi merkittävästä katkelmasta, joka on säilynyt Danaoksen tyttäristä. Se on Afroditeen puhe, jossa tämä ylistää avioliittoa taivaan (sulhanen) ja maan (morsian) välillä. Tästä avioliitosta syntyy sade, joka ravitsee viljan, hedelmät ja karjan.
Eräs vaihtoehto on, että Lynkeus joutui päättämään, millä tavalla 49 murhaan syyllistynyttä danaidia tulisi rangaista. Tällöin Afrodite on voinut ilmestyä paikalle deus ex machina vapauttamaan tyttäret, koska he olivat vain totelleet isäänsä. Tämän jälkeen Afrodite on taivutellut tyttäret luopumaan avioliiton vastustamisesta. Trilogia olisi tällöin päättynyt siihen, että loput danaidit ovat menneet naimisiin 49 argoslaisen miehen kanssa.
Vaihtoehtoisesti Hypermnestra on saattanut joutua oikeuteen, koska ei ole totellut isäänsä. Tällöin Afrodite on saattanut puolustaa häntä samoin kuin Apollon on puolustanut Orestesta Aiskhyloksen Oresteiassa.
Trilogiaa seurannut satyyrinäytelmä Amymone on esittänyt koomisessa sävyssä Poseidonin viettelemässä yhden danaideista.
Tulkintoja

George Thomson on tulkinnut trilogian niin, että se pyrkii oikeuttamaan ateenalaisen lain, jonka mukaan lesken tulee naida kuolleen miehensä veli tai serkku, jotta miehen omaisuus pysyisi suvussa, mikäli mies kuolee ilman perillistä. Tämän tulkinnan mukaan Danaoksen tyttärien pyrkimys välttää avioliitto serkkujensa kanssa ei olisi herättänyt ateenalaisessa yleisössä, joka on tottunut tällaiseen käytäntöön, samanlaista sympatiaa kuin se saattaa nykyaikana herättää. Thomsonin mukaan kyse olisi siis samanlaisesta tapauksesta kuin Oresteiassa, jonka loppu pyrkii oikeuttamaan ateenalaisen käytännön siitä, että murhaoikeudenkäynnit käydään areiopagin oikeusistuimessa. Lisäksi samoin kuin Oresteian loppu esittää Areiopagin instituution perustamisen draamallisessa muodossa, danaideista kertova trilogia olisi esittänyt naisille varatun Thesmoforia-juhlan perustamisen; Herodotoksen mukaan danaidit toivat tämän juhlan Egyptistä Kreikkaan.
William Ridgeway sen sijaan on tulkinnut trilogian niin, että se pyrkii dramatisoimaan konfliktin äidin- ja isänpuoleisen perimysjärjestyksen välillä.
Kirjallisuutta > Suomennos

Aiskhylos: Turvananojat. Teoksessa Aiskhylos: Neljä tragediaa. Persialaiset, Seitsemän Teebaa vastaan, Turvananojat, Kahlehdittu Prometheus.  ((Persai, 472 eaa.; Hepta epi Thēbas, 467 eaa.; Hiketides, noin 463 eaa.; Promētheus Desmōtēs, noin 430 eaa.) Suomentanut Maarit Kaimio)  Helsinki:  Gaudeamus, 1975.  ISBN 951-662-161-9.
Kirjallisuutta > Muita käännöksiä ja tekstilaitoksia

Aeschylus: Volume I.  (Persians. Seven Against Thebes. Suppliant Maidens. Prometheus Bound. Loeb Classical Library 145N)  Cambridge, Massachusetts:  Harvard University Press, 2006.  ISBN 0674991605.  Kreikankielinen alkuteksti ja englanninkielinen käännös.
Aeschylus: The suppliant maidens, The Persians, Seven against Thebes, Prometheus bound.  (Translated by S. G. Benardete & D. Grene. Editor Richmond Alexander Lattimore)  University of Chicago Press, 1956.  (englanniksi)
Aeschylus: Prometheus Bound; The Suppliants.  (Penguin classics)  Penguin, 1968.  (englanniksi)